Mit csinálunk, ha fáj a fejünk?
Beveszünk egy Aszpirint.
De ahhoz, hogy ez a gyógyszer eljusson a fejünkhöz, ahol a fájdalom van,
végig kell menjen először a gyomrunkon, a beleinken és további más szerveken.
Egy pirula lenyelése a leghatékonyabb és fájdalommentesebb módszer
bármilyen gyógyszer bejuttatására a szervezetbe.
A hátrány viszont, hogy a gyógyszerek lenyelése, annak felhígulásával jár.
És ez egy nagy gond, főleg a HIV-fertőzött betegeknél.
Amikor beveszik a HIV-ellenes gyógyszereket,
nagyon jól hatnak a vírusszám csökkentésére a vérben,
és a CD4 limfociták számának növelésében.
De ezek a gyógyszerek hírhedtek mellékhatásaikról is,
de a legrosszabb az, hogy felhígulnak, mire a vérbe kerülnek,
és még jobban szétoszlanak, mire eljutnak a céljukhoz,
ahol a hatásukat ki kéne fejteniük: a vírus rezervoárjaiba,
Ezek a helyek az szervezetben -- úgymint a nyirokcsomók,
az idegrendszer, és a tüdők --
ahol a vírusok hibernálnak,
és nem kerülnek be egyből a véráramba
azoknál a betegeknél, akik folyamatos HIV-ellenes kezelést kapnak.
Viszont ha megszakítják a kezelést,
ezek a vírusok felébredhetnek, további sejteket fertőzve meg a vérben
És ez egy nagy probléma a HIV-fertőzés jelenlegi kezelésében.
mivel egy életre szóló gyógyszerszedést jelent.
Egyik nap leültem és azt gondoltam,
"El lehetne-e juttatni a HIV-gyógyszert közvetlenül a rezervoár helyekre
anélkül, hogy felhígulna a hatóanyag?"
Lézertudós lévén, a válasz ott volt a szemem előtt:
Lézerek, persze.
Ha lehet őket használni a fogászatban
illetve a diabéteszes sebgyógyításban és sebészetben,
akkor bárhol lehet őket használni.
beleértve a gyógyszer eljuttatását a sejtekhez.
Voltaképpen már használunk lézerimpulzusokat,
hogy mikroszkópos méretű lyukakat, járatokat vágjunk
a HIV-fertőzött sejtekben, amelyek kinyílnak és szinte azonnal bezárulnak,
és melyeken keresztül. bejutnak a gyógyszerek a sejtekbe.
"Hogy lehetséges ez?" - kérdezhetik.
Hát, ráirányítunk egy nagyon erős ugyanakkor nagyon pici lézersugarat
a HIV-fertőzött sejtek membránjára
miközben ezek a sejtek úsznak egy, a gyógyszert tartalmazó, folyadékban.
A lézersugár kilyukasztja a sejtfalat, és a sejt benyeli a gyógyszert,
a másodperc töredéke alatt.
És mielőtt ráeszmélhetnénk,
a keletkezett lyuk már el is tűnik.
Na most, egyelőre csak kémcsövekben és Petri csészékben
teszteljük ezt a technológiát,
de a cél az természetesen, hogy ez a technológia
az emberi szervezetben is használható legyen
"Hogy lehetséges ez?" - kérdezhetik.
Nos, a válasz ez: egy háromfejű műszerrel.
Az első fejjel, amely a lézer,
egy kicsi lyukat vágunk a fertőzés helyén.
A második fej segítségével, amely egy kamera
megkeressük a fertőzés helyét.
Végül a harmadik fejjel, amely egy gyógyszert fecskendező szórófej,
a gyógyszert egyenesen a fertőzés helyére jutatjuk,
miközben ismét a lézersugarat használjuk, hogy lyukakat vágjunk a sejtfalakon.
Nos, lehet, hogy ez most még nem tűnik nagy dolognak
De ha sikerül, egy napon ez a technológia
a HIV-fertőzés teljes kiirtásához vezethet az emberi szervezetekben.
És igen, az AIDS meggyógyításához.
Ez minden HIV-kutató álma --
a mi esetünkben, egy lézeres gyógymód.
Köszönöm.
(Taps)